Document ID: /roh_data/filtered/fineweb-2-filterrobots_roh.jsonl.gz/19471

Per attrair Start-Ups dovri l’infrastructura adattada. Quella è per gronda part dada. Ina rait da fibra da vaider en tut la regiun è dada. Era l’infrastructura, in prima lingia cun uscheditgs «Co Working Spaces» ch'existan gia a San Murezzan, Samedan e Scuol èn avant man. Quellas firmas duessan esser activas en las spartas turissem, sport e sanadad.
Emprims interessents èn gia avant maun
Durant la lavur da quel studi èn gia vegnidas contactadas differentas firmas. Pliras han era demussà lur interess da sa staziunar en la regiun Grischun dal sid. Tut quai pudess ir relativamain svelt. Sche tut va bain pudessan vegnir las emprimas firmas gia en in mez on en Engiadina. Per realisar l’infrastructura optimala per pliras firma duvrass quai era l’agid finanzial da la regiun sco er dal chantun sur la promoziun da l’economia.
RR actualitad 17:00